הארי שום ג'וניור

הארי שום ג'וניור (באנגלית ובספרדית: .Harry Shum Jr; נולד ב-28 באפריל 1982), הוא שחקן, זמר, רקדן וכוראוגרף אמריקאי יליד-קוסטה ריקה. הוא ידוע בשל תפקידו בתור מייק צ'אנג ג'וניור בסדרת הדרמה-הקומית-המוזיקלית "Glee", וכן בתור מגנוס ביין בסדרת הפנטזיה "ציידי הצללים". שום נולד וגדל בלימון, קוסטה ריקה. אמו היא ילידת הונג קונג, ואביו יליד גואנגג'ואו, סין. הוריו היגרו לקוסטה ריקה בטרם שתי אחיותיו הגדולות והוא נולדו. בהיותו בן 6, משפחתו היגרה לארצות הברית עמו והשתקעה בסן פרנסיסקו, קליפורניה. סיפר שספרדית הייתה "שפת האם" שלו לפני שדיבר קנטונזית (סינית) ואנגלית בצורה שוטפת, שום טען כי הוא מגדיר את עצמו גם כ"לטיני", בשל היותו יליד קוסטה ריקה וכן כי נחשף לתרבויות הלטינית וההיספנית בילדותו. בראיון הוא סיפר שקיבל את המוטיבציה לעסוק במחול מרקדני מוזיקת היפ הופ נודעים כגון אשר, דרו היל, ג'יניוויין, לפני שהושפע מרקדני פופ ותיקים כמו מייקל ג'קסון וג'ין קלי. שום התחיל את הקריירה כרקדן הזכר היחיד בסדרה ComicView מערוץ הטלוויזיה האמריקאי BET, והמשיך את קריירת הריקוד שלו משם. הוא גם היה אחד מהרקדנים הראשיים של כוכבות גדולות כמו ביונסה, מריה קארי, ג'ניפר לופז וג'סיקה סימפסון. הוא זכה בתחרות ריקוד להופיע בפרסומת של iPod. בשנים 2009–2015 גילם את הרקדן מייק צ'אנג בדרמה הקומית המוזיקלית Glee, בעונה השלישית והרביעית אף כיכב בתפקיד ראשי. הפרק "Asian F" התמקד בדמותו, ובו הפגין שום את יכולות השירה שלו בביצוע הסולו הראשון שלו בסדרה ושר את השיר Cool. בשנת 2007 שיחק בדרמה המוזיקלית "אחוות הריקודים" בכיכובו של כריס בראון. בשנת 2008 גילם את דמותו של קיילב בסרט הריקודים הפופולרי "סטפ אפ 2: הרחובות", ובשנת 2010 הופיע בסרט ההמשך "סטפ אפ 3D". הוא היה גם כוריאוגרף ומפיק של סדרת הריקודים האינטרנטית The Legion of Extraordinary Dancers והשתתף בה גם בתפקיד אליוט הו. בשנת 2011 השתתף שום בסרט האקשן הקצר 3 Minutes שבוים על ידי רוס צ'ינג. שום הופיע בעונה השנייה של הסדרה Mortal Kombat: Legacy. בשנת 2014 היה לו תפקיד משמעותי בסרט "Revenge of the Green Dragons". בשנת 2016 שום הופיע כדמות ווי-פאנג (Wei-Fang) בסרט ההמשך לנמר, דרקון, הנקרא Crouching Tiger, Hidden Dragon: Sword of Destiny. שום הופיע בכמה וכמה סרטים קצרים של Wong Fu Productions. בשנת 2016 כיכב גם כדמות ראשית ב"Single By 30", סדרה בת 8 פרקים מבית YouTube Red, לאחר שהופיע בפיילוט המקורי בשנת 2015, בדמות פיטר מא. בשנת 2016 החל לגלם את מגנוס ביין בתפקיד ראשי בסדרת הפנטזיה של רשת Freeform "ציידי הצללים" המבוססת על סדרת הספרים "בני הנפילים". שום גילם תפקיד זה עד לתום שידורי הסדרה לאחר שלוש עונות ב-2019. בשנת 2018 שיחק לצד ג'מה צ'אן בסרט "עשיר בהפתעה", המבוסס על הספר "אסייתים עשירים מטורפים" מאת קווין קוואן. בשנת 2019 שיחק בסרט "פעולת חילוץ: תוכנית בריחה 3". בשנת 2020 שיחק בתפקיד הראשי בדרמה הרומנטית "All My Life" לצד ג'סיקה רות', וגם התארח בסדרת הטלוויזיה של אקוופינה "Awkwafina Is Nora from Queens‏" בקומדי סנטרל. בשנת 2022 שיחק בסרט "Everything Everywhere All at Once" בהפקתם של האחים רוסו. בשנת 2007 החל לצאת עם השחקנית והרקדנית שלבי ראבארה (אנ'). השניים התארסו באוקטובר 2013 בזמן חופשה בהוואי ונישאו ב-22 בנובמבר 2015 בקוסטה ריקה. במרץ 2019, נולדה להם בת. מדיה וקבצים בנושא הארי שום ג'וניור בוויקישיתוף אתר האינטרנט הרשמי של הארי שום ג'וניור הארי שום ג'וניור, ברשת החברתית פייסבוק הארי שום ג'וניור, ברשת החברתית אקס (טוויטר) הארי שום ג'וניור, ברשת החברתית אינסטגרם הארי שום ג'וניור, במסד הנתונים הקולנועיים IMDb (באנגלית) הארי שום ג'וניור, באתר "אידיבי", מאגר הידע העברי לקולנוע ישראלי ועולמי הארי שום ג'וניור, באתר AllMovie (באנגלית) הארי שום ג'וניור, באתר Rotten Tomatoes (באנגלית) הארי שום ג'וניור, במסד הנתונים הקולנועיים KinoPoisk (ברוסית) הארי שום ג'וניור, באתר אפל מיוזיק (באנגלית) הארי שום ג'וניור, באתר Last.fm (באנגלית) הארי שום ג'וניור, באתר AllMusic (באנגלית) הארי שום ג'וניור, באתר MusicBrainz (באנגלית) הארי שום ג'וניור, באתר Discogs (באנגלית) הארי שום ג'וניור, באתר Genius